Ratko Perić

Ratko Perić (født 2. februar 1944 i Tuk nær Bjelovar i Den uavhengige stat Kroatia) er en kroatisk katolsk geistlig og biskop emeritus av Mostar-Duvno og apostolisk administrator-emeritus av bispedømmet Trebinje-Mrkan i Bosnia-Hercegovina.

Liv og virke

Prest
Ratko Perić ble ordinert til prest 29. juni 1969 i Prisoj. Perić mottok sin doktorgrad i teologi i 1971 fra Det pavelige universitet Urbaniana i Roma. Han ble så blant annet professor ved det pavelige gregorianske universitet.

Koadjutorbiskop av Mostar-Duvno
Den 29. mai 1992 utnevnte pave Johannes Paul II ham til koadjutorbiskop av Mostar-Duvno. Erkebiskopen av Zagreb, kardinal Franjo Kuharić, bispeviet ham den 14. september. Medkonsekratorer var kurieerkebiskop Josip Uhač og Pavao Žanić, biskop av Mostar-Duvno.

Biskop av Mostar-Duvno
Med den aldersrelaterte fratreden av Pavao Žanić den 23. juli 1993, etterfulgte han ham som biskop av Mostar-Duvno. Samtidig ble han apostolisk administrator av Trebinje-Mrkan.

I likhet med sin forgjenger er han en skarp kritiker av de påståtte Maria-åpenbaringene på pilegrimsstedet Međugorje og nektet å anerkjenne det som helligdom eller pilegrimssted.

Den 2. april 1995, under Bosniakrigen, ble han holdt som gissel i Mostar i ti timer til han ble sluppet fri etter inngripen fra borgermesteren i Mostar og United Nations Protection Force. Han hadde allerede vært offer for et ran i sin bolig i Mostar en måned tidligere.

Pave Frans godtok hans aldersbetingede avskjedssøknad biskop av Mostar-Duvno og administrator av Trebinje-Mrkan den 11. juli 2020.

Episkopalgenealogi 
Hans episkopalgenealogi er:
 Kardinal Scipione Rebiba (1504-1577) 
 Kardinal Giulio Antonio Santori (1532-1602) * bispeviet 1566
 Kardinal Girolamo Bernerio (1540-1611) *1586
 Erkebiskop Galeazzo Sanvitale (1566-1622) *1604
 Kardinal Ludovico Ludovisi  (1595-1632) *1621
 Kardinal Luigi Caetani (1595-1642) *1622
 Kardinal Ulderico Carpegna (1595-1679) *1630
 Kardinal Paluzzo Paluzzi Altieri degli Albertoni (1623-1698) *1666
 Pave Benedikt XIII (1649-1730) *1675
 Pave Benedikt XIV (1675-1758) *1724
 Pave Klemens XIII (1693-1769) *1743
 Kardinal Alessandro Mattei (1744-1820) *1767
 Kardinal Pietro Francesco Galleffi (1770-1837) *1819
 Kardinal Giacomo Filippo Fransoni (1775-1856) *1822
 Kardinal Carlo Sacconi (1808-1889) *1851
 Kardinal Edward Henry Howard of Norfolk (1829-1892) *1872
 Kardinal Mariano Rampolla del Tindaro (1843-1913) *1882
 Kardinal Rafael Merry del Val y Zulueta (1865-1930) *1900
 Erkebiskop Antun Bauer (1856-1937) *1911
 Erkebiskop Josip Antun Ujcić (1880-1964) *1937
 Kardinal Franjo Šeper (1905-1981) *1954
 Kardinal Franjo Kuharić (1919-2002) *1964
 Biskop Ratko Perić (1980-) *2022

Verker

Litteratur

Bøker

Journaler

Referanser 

Kroatiske katolske biskoper
Bosniske katolske biskoper
Kroatiske katolske teologer
Linjen Rebiba
Personer fra Bjelovar-Bilogora fylke